Svjetski kup u skijaškim skokovima
Svjetski kup u skijaškim skokovima jest takmičenje koje se održava svake godine od sezone 1979/80, pod FIS-om kao krovnom organizacijom. Takmičenja se održavaju većinom u Evropi, uz redovne posjete Japanu i tek rijetko Sjevernoj Americi. Dosad je 19 zemalja bilo domaćin takmičenja u Svjetskom kupu: Austrija, Bosna i Hercegovina (kao dio SFRJ), Češka, Finska, Francuska, Italija, Japan, Južna Koreja, Kanada, Kazahstan, Norveška, Njemačka, Poljska, Rusija, SAD, Slovačka (kao dio Čehoslovačke), Slovenija, Švedska i Švicarska. U takmičenja nižeg ranga od Svjetskog kupa spadaju Kontinentalni kup (drugi nivo), FIS kup (treći nivo) FIS Race i Alpski kup.